tomron87/hebrew-wikipedia-sentences-corpus huggingface dataset:
בראשית המאה ה-12 הוקפה העיר בנסיכויות בייליקיות והייתה נגישה רק מהים, אך ב-1118 חידש יוחנן השני את הגישה היבשתית אל העיר.
הוונציאנים עשו שימוש בעיר לקשריהם המסחריים במזרח הים התיכון, והיא נכבשה לראשונה בידי הסלג'וקים ב-1207. ב-1426 נכבשה העיר בידי הסולטאן העות'מאני מורט השני.
ב ועם שקיעתה של האימפריה ואובדן שטחיה, החלה הגירה של טורקים מהבלקן ומהקווקז אל העיר.
ב-1911 מנתה אוכלוסייתה של העיר כ-25,000 איש, רובם טורקים, אך גם יוונים, ארמנים ויהודים.
ב-29 באפריל 1919 נכבשה העיר בידי האיטלקים אשר נסוגו ממנה ב-1 ביוני 1921, והעיר הייתה לחלק מטורקיה עם הקמתה ב-1923. בשנות השבעים של המאה ה-20 החלה תנופת הפיתוח של ענף התיירות בריביירה הטורקית, והעיר גדלה בקצב מהיר והפכה לעיר החשובה באזור.
הטרמינל הראשון בנמל התעופה נחנך ב-1 באפריל 1998 וכבר ב-2002 הגיע נפח תנועת הנוסעים בעיר ל-10 מיליון בשנה.
טרמינל שני הוקם ונחנך בשנת 2006 ובשנה זו חלפו 14,642,043 נוסעים דרך השדה.
העיר ממוקמת על מצוק בגובה של 35 מטר במרכזו של מישור פמפיליה ולאורכו של מפרץ אנטליה.
המישור מוקף בהרי הטאורוס מכל עבריו.
ההרים מגינים על המישור מפני השפעותיו של האקלים היבשתי השורר ברמת אנטוליה, והאקלים באנטליה הוא ים תיכוני אופייני.
בעיר כ-60 ימים גשומים בשנה והטמפרטורה הממוצעת בחודש ינואר היא 10.6 מ"צ ובחודש יולי 28.3 מ"צ.
טמפרטורת מי הים נעה בין 17 מ"צ ל-28 מ"צ.
עיקר הכנסותיה של העיר מענף התיירות, אך גם מחקלאות, מסחר ובמידה פחותה מכך גם מתעשייה.
החקלאות כוללת גידול הדרים, ירקות, כותנה, פרחים ואפילו בננות.
ההתפתחות המהירה בענף התיירות החל בשנות השבעים של המאה ה-20 הביאה להגירת תושבים אל העיר בהיקף ניכר, ויצרה תנופת בנייה של בתי מלון ואתרי נופש, ופרויקטים רחבי היקף כמו הקמת שדה התעופה ותחנת האוטובוסים המרכזית החדשה בצפונה של העיר.
בעיר פועלת "אוניברסיטת הים התיכון" (Akdeniz Üniversitesi) שהוקמה בשנת 1982.
מנמל התעופה הבינלאומי של אנטליה יוצאות טיסות סדירות לרחבי טורקיה וטיסות סדירות ושכר לאירופה.
העיר מקושרת בקווי אוטובוס לכל חלקי המדינה, ובקו מעבורת לוונציה.
התחבורה הפנימית נסמכת על שירותי אוטובוס, דולמוש ועל קו חשמלית בן 8 ק"מ לאורך החוף.
קאליצ'י (Kaleiçi) – העיר העתיקה ובה טיילת.
בעיר יש שלושה בניינים חשובים:
הצריח המחורץ (Yivli Minare) – מסגד עתיק מהתקופה הסלג'וקית ובו צריח שהיה לסימלה של העיר.
מגדל השעון (Saat Kulesi) – מגדל בכניסה לעיר
שער אדריאנוס (Üçkapılar – "שלושת השערים") – שער עתיק מהתקופה הרומית בעל שלוש קשתות שהוקם לכבוד בוא הקיסר הרומי אדריאנוס.
המוזיאון הארכאולוגי של אנטליה – מוזיאון ארכאולוגי גדול ומקיף של שרידים שנמצאו באזור אנטליה מתקופת האבן ועד התקופה הרומית המפוארת.
במקום יש גם גן פסלים רומיים וחנות מזכרות.
אתר ארכאולוגי בעיר סידה, מוזיאון פתוח של עתיקות, ובהן, בית כנסת מהמאה השביעית לספירה, שהוקם על ידי אב שכול לזכר בנו הפעוט והתגלה בינואר 2022.
מוזיאון הקרמיקה – מוזיאון הנמצא בתוך בית עות'מאני ישן, בעיר העתיקה קאליצ'י ובו תערוכות של קרמיקה, וספרייה ציבורית.
דודן (Düden) – נחל הנשפך לים התיכון הנמצא בחלקו בשמורת טבע ובו שני מפלים:
מפל דודן תחתון – מפל בקצה נחל דודן ונשפך לים התיכון
מפלי דודן – כמה מפלים זה ליד זה בשמורת הטבע של נחל דודן במרחק כ-15 ק"מ צפונית לאנטליה הנשפכים מגובה רב לתוך בריכה גדולה מוקפת צמחייה.
אפשר להיכנס למסלול קצר מאחורי המפלים.
מפלי קורשנלו (Kurşunlu Şelalesi) – כמה מפלים הנמצאים בתוך שמורת הטבע קורשנלו.
המפלים נשפכים לתוך בריכה בסביבה משופעת בעצי אורן.
מערת קאראיאן – מערה במרחק כ-27 ק"מ על כביש בורדר.
המערה התגלתה בשנת 1946 והתגלו בה שלדים של האדם הקדמון מלפני למעלה מ-50,000 שנה.
פארק קניון קפרולו – קניון ובו נהר קפרולו, במרחק כ-44 ק"מ מאנטליה.
בקניון ניתן לראות אמות מים רומיות קדומות, ובנהר מתקיים גם שיט.
מעבר לאתרי הטבע המיוחדים שיש לאנטליה להציע נבנה בה בשנים האחרונות אחד מפארקי המים הגדולים ביותר של אירופה והוא נקרא "פארק ארץ האגדות", הפארק מכיל בתוכו עשרות רכיבות שונות של רכבות הרים ואטרקציות מים והפך ב-3 שנים האחרונות למוקד עלייה לרגל בטורקיה.
אַנְטַנְדְרוֹס היא עיר עתיקה בצפון מערב אסיה הקטנה, בחופו הצפוני של מפרץ אדרמיט (Edremit) שבטורקיה, ממנה נותרו לימינו שרידים מעטים בלבד.
חורבותיה סמוכים לעיר אלטינולוק (Altınoluk) שבנפת בליקסיר (Balıkesir).
חשיבותה של אנטנדרוס במיקומה האסטרטגי.
היא שוכנת למרגלות הר אידה, ששפע עצים לבניית ספינות ולצרכים מסחריים וצבאיים נוספים, ושימשה בעת העתיקה מספנה ונמל מוצא למצרך רב-חשיבות זה.
ראשיתה של אנטנדרוס לוטה בערפל.
הרודוטוס, ההיסטוריון היווני בן המאה ה-5 לפנה"ס, קורא לה אנטנדרוס הפלאסגית, רמז לקדמוניותה, שכן כינוי זה משמש אצלו לתיאור התושבים הילידיים שקדמו לבוא ההלנים אל ארץ יוון.
הלקסיקוגרף היווני סטפאנוס מביזנטיון, בן המאה ה-6 לספירה, המסתמך על כתבי אריסטו, כותב כי אנטנדרוס נקראה תחילה אֶדוֹנִיס ויושבה על ידי האֶדוֹנִים, בני שבט ממוצא תראקי.
מאוחר יותר, במאה השביעית לפנה"ס, שלטו בה הקִימֶרִים, אף הם בני שבט נוודים תראקי, ולדברי הרודוטוס סילקם לבסוף מאסיה הקטנה אַלִיאַטֶס מלך לידיה.
פליניוס, בחיבורו "תולדות הטבע", כותב גם הוא, כי אנטנדרוס נקראה לפנים אֶדוֹנִיס (Edonis) ואחר כך קִימֶרִיס (Cimmeris).
סימן לעתיקותה של אנטנדרוס אפשר אולי למצוא גם בחרוזיו של המשורר הרומי ורגיליוס, המספר כי אִינֵיאַס, מייסדה האגדי של רומא, הגיע לאחר עזבו את טרויה אל אנטנדרוס, בנה בה עשרים ספינות ומכאן הפליג עם אנשיו אל לאטיום.
העיר נכבשה על ידי הפרסים זמן קצר אחרי מסע המלחמה של דריווש הראשון אל סקיתיה (512 לפנה"ס).
ב-424 לפנה"ס, בשנה השמינית למלחמה הפלופונסית, נכבשה העיר בסיוע בוגדים מבפנים על ידי גולים ממיטילנה ולסבוס, אנשי הסיעות האוליגרכיות, אך האתונאים שהחזיקו בה קודם השתלטו עליה מחדש לאחר זמן קצר.
בהמשך המלחמה נכבשה העיר על ידי הפרסים.
תושבי העיר, שחששו מבוגדנותו של מפקד חיל המצב הפרסי מטעמו של טיספרנס ולא יכלו לשאת את העול שהטיל עליהם, קמו וגירשו אותו ואת חייליו (411 לפנה"ס).
למרות המעשה לא איבדו הפרסים את אחיזתם בעיר.
אנטנת הרדיו של ורשה הייתה מגדל תקשורת בגובה של 646.38 מטר, דבר שהקנה לה את תואר המבנה הגבוה בעולם (עד אז זה היה מגדל תורן KVLY-TV), עד שקרסה בשנת 1991.
האנטנה, שתוכננה על ידי יאן פולאק והוקמה בין השנים 1970–1974, החלה לשדר ב-22 ביולי 1974. היא שכנה בקונסטנטינוב (80 ק"מ צפון מערב מורשה), ושימשה את הרדיו והטלוויזיה של פולין (Polskie Radio i Telewizja) לשם שידור רשת "ורשה 1".
אפשר היה לקלוט את המַשדר הזה בכל אירופה, בצפון אפריקה ואף באמריקה הצפונית.
למשדר היה הספק של 2,000 קילוואט, והשידור היה בתדר 227 קילוהרץ, אורך גל 1321 מטר, בתחום הגלים הארוכים (LW).
גובה האנטנה הוא כמחצית אורך הגל המשודר (1321 מטר).
הספק תחנת השידור היה כ-6,000 קילוואט.
לצורך אספקת חשמל תקינה נבנתה תחנת משנה כדי לספק חשמל לאתר שידור זה.
בסיס האנטנה היה משולש שווה-צלעות שבו כל צלע באורך של 4.8 מטרים.
צינורות המתכת מהם הייתה בנויה היו בקוטר של 245 מילימטר, ובעובי משתנה בין 34 מ"מ בתחתית לבין ל-8 מ"מ בקצה העליון.
לצורך עלייה לראש האנטנה השתמשו במעלית שנעה במהירות של לכל היותר 0.35 מטר בשנייה, ועל מנת לעלות לראש האנטנה מתחתיתה במעלית זאת נדרשה כחצי שעה.
ב-8 באוגוסט 1991 בשעה ארבע אחר הצהריים קרסה האנטנה עקב עבודות שיקום שבוצעו בה ברשלנות.
לא היו נפגעים בנפש בעקבות הקריסה.
תחנת המשנה שסיפקה חשמל לאנטנה לא נפגעה.
לאחר חקירת המשטרה הפולנית, הורשעו מנכ"ל חברת "מוסטוסטל" הפולנית ומנהל הבנייה של החברה, שהייתה אחראית לתחזוקת המגדל, בקריסתו ובאחריות לאסון.
הם נשפטו לשנתיים וחצי מאסר בפועל, שקוצרו בהמשך לשנתיים.
אנטנת יאגי-אודה (או בקיצור: אנטנת יאגי) היא אנטנה כיוונית לשידור ולקליטה של גלים אלקטרומגנטיים.
סוג זה של אנטנות משמש לשידור וקליטה של מכשירי קשר, עורקי תקשורת, קליטת שידורי טלוויזיה, רדיו FM, ובעבר גם במערכות מכ"ם גילוי אווירי לטווח בינוני וארוך.
רוב האנטנות החיצוניות לקליטת שידורי טלוויזיה שהותקנו בארץ הם מסוג יאגי.
אנטנות יאגי משמשות היום לשליטה במערך הצופרים של פיקוד העורף ברחבי הארץ.
האנטנה כוללת את הרכיבים הבאים (מספור בהתאם לתמונה):
דיפול המשמש לשידור או לקליטה שאורכו מותאם לאורך הגל שבו מיועדת האנטנה לשדר או לקלוט
רפלקטור - מחזר שאורכו גדול מהדיפול שמשמש להחזר קרינה מגב אלומת השידור
דירקטורים - מכוון המסייעים בכיוון אלומת השידור או הקליטה.
באנטנות מסוג יאגי משתמשים בתחומי התדרים HF (גלים קצרים), VHF (תג"ם) ו־UHF (תא"ג).
האנטנה פותחה בשנה 1926 על ידי שינטרו אודה והיטצוגו יאגי מיפן ונקראת על שמם.
אנטנת דיפול היא אנטנה לקליטה ושידור של גלי רדיו המורכבת משני כבלים או מוטות מתכת הנמצאים על ציר אחד.
אנטנת הדיפול פותחה לראשונה על ידי הפיזיקאי היינריך רודולף הרץ שהיה הראשון שהדגים והראה את קיומה של הקרינה האלקטרומגנטית על ידי המצאת המכשירים הראשונים לשידור וקליטה של גלי רדיו, בשנת 1886.
קו ההזנה מחובר למרכז האנטנה (בין שני המוטות או הכבלים) ומשמש למצב קליטה ולמצב שידור.
במישור הניצב לאנטנה, עקום הקרינה של האנטנה הוא כלל כיווני.
כשאנטנת דיפול יחידה משמשת גם לקליטה וגם לשידור יש משמעות לתיאום העכבות בין האנטנה לקו ההזנה (הכבל המחבר בין האנטנה למשדר/ מקלט).
במקרה שהם אינם מתואמים, במצב קליטה יהיו הפסדים בקליטה ובמצב שידור יהיו הפסדים בעוצמה וכמו כן פליטה של קרינה מקו ההזנה היכולה לפגוע במכשירים אלקטרונים שנמצאים בקרבת מקום.
אנטנה זו היא אנטנה בסיסית, ויש סוגי אנטנות נוספים המבוססים על עקרון הדו-קוטביות (Dipole).
שבח (gain) הדיפול במקרה זה הוא 2.2 dBi.
אנטנת דיפול טיפוסית מורכבת משני מוליכים שאורכם רבע אורך גל היוצרים שניהם יחד אורך של חצי אורך גל.
אורכם הכולל של המוליכים במטרים באנטנת חצי אורך גל מחושב כ-142.65 חלקי התדירות במגה־הרץ.
לדוגמה אנטנת חצי אורך גל לקליטת שידורי FM (כמו בתמונה למעלה) לתדר 100 מגה־הרץ אורכה הכולל הוא 1.4265 מטר (142.65 סנטימטרים).
ברוב המקרים בהנדסת רדיו המונח "דיפול" פירושו דיפול של חצי אורך גל.
אנטנאס וינאוליס (בליטאית: Antanas Vienuolis; 7 באפריל 1882 - 17 באוגוסט 1957) היה סופר ליטאי, אשר כתב בסגנון דרמה והיה ידוע כאחד הכותבים הריאליסטיים ביותר.
וינוליס נולד בשם אנטנאס ז'וקאוסקאס, באוז'אוז'ריאי שהייתה אז תחת שלטון האימפריה הרוסית.
הוריו, ז'וליונאס ז'וקאוקאס ורוזאליה בארנאוסקאיטה, היו איכרים אמידים שבבעלותם היה שטח של 25 אקר.
אנטנאס היה ילדם הצעיר ביותר והבן היחיד במשפחה, ואח צעיר לחמש בנות.
בשנת 1894 עבר לגור באז'ופייצ'יאי , שם למד בבית הספר של אניקשט, בו כל החומר נלמד בשפה הרוסית.
ז'וקאוקאס היה תלמיד מצטיין בבית ספרו.
בשנת 1895 עבר לגור בליפאיה שבלטביה, שם למד בגימנסיה המקומית.
במקום זה הכיר את הסופר הליטאי הנודע יונאס ביליונאס.
וינאוליס כתב בחייו הרבה אגדות, נובלות, ספרי זכרונות ודרמות.
נפטר כתוצאה מפקקת בחלקי המוח, ונקבר בחצר שעל יד ביתו.
אנטלודון (שם מדעי: Entelodon) הוא סוג של מכפיל פרסה דמוי חזיר קדום וענקי שחי באירואסיה.
שנהג לאכול נבלות וחיות קטנות ולהילחם עם יריבים על ידי לסתותיו הגדולות.
האנטלודון התקיים ביבשת אירואסיה מסוף האאוקן (37.2-33.9 מיליון שנה לפני זמננו) ועד ראשית האוליגוקן (33.9-28.1 מיליון שנה לפני זמננו).
השם אנטלודון (Entelodon) לקוח מיוונית קלאסית ומתייחס להיותו שלייתן בעל מערכת שיניים "שלמה" כלומר שילוב של שיניים המותאמות הן לאכילת בשר והן לאכילת מזון צמחי (ἐντελής entelēs "שלמות" ו ὀδών odōn שיניים).
עד לאחרונה סברו מרבית החוקרים כי מדובר במין של חזיר אולם מחקרים חדשים מצביעים כי האנטלודון קרוב יותר להיפופוטמים וללווייתנאים מאשר לחזיר המודרני.
הדמיון לחזיר מוסבר כמקרה של אבולוציה מתכנסת בה שני מינים שונים מפתחים פנוטיפ דומה עקב התאמות סביבתיות.
אנטלודונט טיפוסי, מבנה גוף מסיבי רגליים דקות ולסתות מוארכות וחזקות.
בדומה לאנטלודונטים אחרים בעל מערכת דנטלית של 3 שיניים חותכות (בכל צד), ניב אחד, 3 קדם-טוחנות, ו3 טוחנות.
בכל רגל היו 2 בהונות והרגליים היו בנויות לריצה מהירה.
ראשו המוארך והמסיבי נתמך על ידי שרירי צוואר חזקים, ועצמות הלחיים שלו היו גדולות במיוחד ובלטו מ2 צידי ראשו בדומה לחזיר יבלות.
גובהו של האנטלודון באזור הכתפיים היה כ-1.35 מ' עם גולגולת כבדה באורך של כ65 ס"מ ומוח שלא עלה על גודלו של תפוז, עם זאת המבנה הפנימי של הגולגולת מצביע כי ככל הנראה היה לאנטלודון חוש ריח מפותח.
מבנה שיניו של האנטלודון מצביע כי ניזון הן מתזונה צמחית פקעות ושורשים אותם גילה באמצעות חוש הריח המפותח והן מבע"ח קטנים ממנו אותם צד.
על סמך ממדיו המרשימים וכוחו הרב נראה כי היה טורף על שנהג להבריח טורפים מתחרים קטנים יותר כגון האינודון ולגזול את טרפם.
עצמות מאובנות של אנטלודון נמצאו באירופה: בספרד, גרמניה, צרפת, רומניה ובקוקז, אם כי שרידים של פרט אחד נמצאו אף בצפון סין המרוחקת.
המצבור הגדול ביותר של עצמות אנטלודון התגלה בוארס-סור-אסון שבצרפת.
הפרט הסיני אנטלודון דירוס ידוע משן בודדת שנתגלתה בניי מונגול.
האנטלודון מופיע בפרק השלישי של הסדרה התיעודית הפופולרית של הBBC ללכת עם חיות, מבלי התייחסות למין ספציפי.
אאורליוס רוטניס אנטנאס מוקוס שיביצקאס (Aurelijus Rūtenis Antanas Mockus Šivickas; נולד ב-25 במרץ 1952) הוא מתמטיקאי, פילוסוף ופוליטיקאי קולומביאני, שכיהן כראש עיריית בוגוטה.
מוקוס נולד בבוגוטה, בן יחיד במשפחה של מהגרים מליטא.
הוא למד מתמטיקה באוניברסיטת בורגונדי בדיז'ון שבצרפת, וקיבל תואר ראשון ב-1972. מ-1975 שימש כמרצה וכחוקר באוניברסיטה הלאומית של קולומביה, וב-1988 קיבל תואר שני בפילוסופיה.
באותה שנה מונה לסגן נשיא האוניברסיטה, וב-1991 היה לנשיא האוניברסיטה.
במהלך כהונתו בתפקיד זה נטל חלק בניסוח חוקת קולומביה שאושרה ב-1991, בעיקר בנושאים הקשורים בחינוך.
בשנת 1993 נשא דברים בפני סטודנטים באוניברסיטה, ומשאלו הפריעו לו לדבר, חשף את ישבנו בפניהם.
הוא הסביר פעולה חריגה זו בנימוק ש"התנהגות חדשנית עשויה להיות מועילה כשנגמרות לך המילים", וכן טען כי הדבר נעשה בהשראת עקרון "האלימות הסמלית" של הפילוסוף פייר בורדייה.
בעקבות האירוע, נאלץ להתפטר מתפקידו כנשיא האוניברסיטה, אך זכה לחשיפה ציבורית שהקלה עליו להשתלב בזירה הפוליטית.
ב-1995 נבחר מוקוס לראש עיריית בוגוטה.
הוא ניהל קמפיין דל משאבים מביתה של אמו, והסתובב בחוצות העיר כשהוא מחופש לסופרמן.
במהלך כהונתו נודע בכך שהשתמש בשיטות פעולה חדשניות ויצירתיות להתמודדות עם בעיותיה של העיר, ששיפרו פלאים את מצבה.
בין היתר, שיעור מקרי הרצח בעיר ירד בכ-70%, מספר ההרוגים בתאונות דרכים ירד בלמעלה מ-50%, צריכת המים הצטמצמה בכ-40%, שיעור הבתים המחוברים לתשתיות מים זורמים עלה מ-79% ל-100%, שיעור הבתים המחוברים לביוב עלה מ-71% ל-95%, כל הבתים בעיר חוברו לרשת החשמל, והכנסות העירייה מגביית מסים גדלו פי שלושה.
עם זאת, נכשל בפרויקטים חברתיים שונים, ושיעורי העוני והאבטלה בעיר נותרו גבוהים.
בין השיטות יוצאות הדופן אותן הנהיג מוקוס בעיר: כדי להתמודד עם תאונות הדרכים, העסיקה העירייה 420 פנטומימאים שלעגו לעברייני תנועה, מתוך הנחת מוצא שהקולומביאנים חוששים יותר שילעגו להם מאשר לקבל קנס.
בנוסף, הורה לצייר כוכב, בכל מקום בו נהרג אדם בתאונת דרכים.
כדי ליצור אווירה בטוחה יותר לנשים בעיר, הנהיג "ערבים לנשים בלבד", בהם ביקש מהגברים להישאר בבתיהם, והעירייה ארגנה קונצרטים ופאבים שנפתחו לנשים בלבד, כשעל הסדר שמרו שוטרות.
כדי לעודד חיסכון במים, התקלח בשידור חי, והראה שהוא סוגר את הברז בזמן שהוא מסתבן.
צעד נוסף שנקט היה לבקש מתושבי העיר לשלם באופן וולונטרי מסי עירייה גבוהים ב-10%.
כ-63 אלף מתושבי העיר נענו לבקשה זו.
מוקוס היה חשוף גם לאיומים מצד ארגוני גרילה, ואף עם איומים אלה בחר להתמודד בדרך יצירתית ומושכת תשומת לב, כאשר לבש שכפ"ץ מעל הבגדים, ובו חור בצורת לב.
ב-1998 התפטר מתפקידו כראש העיר, כדי להתמודד בבחירות לנשיאות קולומביה.
בסופו של דבר לא התמודד לתפקיד הנשיא, אלא חבר למועמדת המפלגה השמרנית, נעמי סנין, והיה למועמד לתפקיד סגן הנשיא.
סנין קיבלה כ-27% מהקולות ולא העפילה לסיבוב השני.
לאחר התפטרותו, מילא את תפקידו אנריקה פניאלוסה, שהמשיך במדיניותו בעיר.
ב-2001 התמודד שוב בבחירות לראשות העיר, תוך שהוא "מבקש את סליחת התושבים על שעזב את תפקידו לשם התמודדות כושלת בבחירות לנשיאות".
הוא נבחר לכהונה נוספת, וכיהן עד 2003, אז נבחר לואיס אדוארדו גרסון.
לאחר סיום תפקידו כראש העיר
מוקוס תכנן לשוב לאקדמיה עם סיום כהונתו, אך יצא תחילה לשנת שבתון, במהלכה טייל בעולם, ובשנת 2004 שימש כמרצה אורח לשפות רומאניות ולספרות באוניברסיטת הרווארד.
באותה שנה בחר בו היומון דראוגאס (Draugas), המיועד לקהילות הליטאיות שמחוץ לליטא, ל"ליטאי השנה".
בשנת 2006 ניסה שוב את כוחו בבחירות לנשיאות, כמועמד תנועת הברית החברתית הילידית.
הוא סיים במקום הרביעי, עם 1.24% מהקולות בלבד.
ב-2009 חברו מוקוס, פניאלוסה וגרסון למפלגה הירוקה.
הם הנהיגו אותה במשותף, והחליטו שאחד משלושתם יתמודד מטעמה לנשיאות.
השלושה ניהלו קמפיין ייחודי, בו שיבחו זה את זה, והמליצו איש על רעהו.
בסופו של דבר בחרו חברי המפלגה הירוקה במוקוס למועמד לתפקיד הנשיא.
מועמדו של מוקוס לתפקיד סגן הנשיא היה ראש עיריית מדיין לשעבר, סרחיו פחארדו.
הקמפיין של מוקוס התמקד במאבק בשחיתות ובצורך לשנות את דרכי המאבק בפשיעה.
בסיבוב הראשון הגיע מוקוס למקום השני, עם 21.5% מהקולות, והעפיל לסיבוב השני מול חואן מנואל סנטוס.
אף שחלק מהסקרים ניבאו לו ניצחון בסיבוב השני, הוא לא הצליח לסחוף קולות רבים נוספים, והוא הובס כשקיבל רק 27.5% מהקולות.
אֶנְטֶלוֹגְנַאתוּס (שם מדעי: Entelognathus) הוא סוג החולייתן הלסתני הקדום ביותר הידוע, המכיל לסתות ועצמות הפנים.
מאובן של המין אנטלוגנאתוס פרימורדיאליס (Entelognathus primordialis) התגלה ב-2013 בסלעי מחוז יונאן של סין.
האנטלוגנאתוס פרימורדיאליס חי כ-419–415 מיליון שנה לפני זמנינו.
דג זה שפירוש שם סוגו הוא "לסת שלמה" היה שייך לסדרה הקדומה בעלי שריון שהכילה מינים בעלי ראש מגודל וקשיח עם לסתות חזקות.
אורכו הממוצע הגיע ל-20 ס"מ.
אנטסיראבה (במלגשית: Antsirabe) היא העיר השלישית באוכלוסייתה במדגסקר.
העיר ממוקמת 167 ק"מ דרומית לבירה אנטננריבו ברכס הרים בגובה 1500 מטר מעל לגובה פני הים.
בעקבות המיקום הגבוה אנטסיראבה היא העיר הקרה ביותר במדגסקר והטמפרטורה בחורף יכול להגיע ל-0 מעלות צלזיוס.
העיר אנטסיראבה מכונה וישי המלגשי בעקבות המעיינות הטרמיים והמינרליים שבעיר.
והיא גם נחשבת לבירת הריקשות בעקבות היחס הגבוה בין מספר הריקשות בעיר למספר התושבים
האירופאים הראשונים שהגיעו לעיר היו מיסיונרים לותרנים בשנת 1868. העיר עצמה נוסדה בשנת 1872 על ידי מיסיונרית שוודית בזכות מזג האוויר בסביבתה.
מוחמד החמישי ובנו שלימים הפך לחסן השני, הוגלו לאנטסיראבה על ידי השלטון הצרפתי ב-1953 ועד לחזרתו למרוקו ב-1955.
הגרף הבא מציג את התפתחות האוכלוסייה ב:
רוב האוכלוסייה בעיר מורכבת מבני המרינה שמדברת מלגשית.
באזורים אחרים אורבניים במדגסקר, צרפתית היא שפה מובנת על ידי האוכלוסייה.
אנטסיראבה ממוקמת בגובה של כ-1500 מטרים, מה שהופך את האקלים של העיר לאקלים Cwb.
במהלך החורף הטמפרטורה עשויה להיות נמוכה מ-0 מעלות צלזיוס במהלך הלילה.
אנטנת טבעת חנק היא מימוש של אנטנה רב כיוונית המיועדת לתדירויות גבוהות.
היא מורכבת ממספר צילינדרים מוליכים סביב אנטנה מרכזית.
עקב המבנה הרגיש היא בדרך כלל מוקפת בכיסוי מגן או ראדום כאשר ממוצבת בשטח פתוח.
אנטנת טבעת חנק מצטיינת ביכולתה לגרום לדעיכת ריבוי נתיבים ממקור קורן.
מכיוון שהנתיב שהאות עושה מהמקור למקלט יכול לשמש לחישוב המרחק בין השניים, רב נתיב שנקלט באנטנה ועובר למקלט (בנוסף לאות הישיר הנקלט מהמקור) עלול לגרום לשגיאה גדולה בחישוב מרחק זה.
אנטנת טבעת חנק גורמת לדעיכת אותות הרב נתיב המגיעות אליה, כך שלא יגיעו למקלט.
האנטנה מתאימה ביותר לשמש ביישומי נווט לווייני ומכ"מים.
בתחום התחנות הקרקעיות של GPS, אנטנת טבעת חנק יכולה לתת דיוק מדידה ברמה מילימטרית עבור סקרים, ושימושים גאולוגיים אחרים.
האנטנה תוכננה לראשונה במעבדה להנעה סילונית.
מועדון אנטליהספור (בטורקית: Antalyaspor Kulübü) הוא מועדון כדורגל טורקי מהעיר אנטליה.
המועדון הוקם בשנת 1966 והקבוצה הבכירה שלו משחקת בליגת העל הטורקית, ועורכת את משחקיה הביתיים באצטדיון אנטליה.
אנטליהספור הוקמה בשנת 1966 כתוצאה מאיחודן של שלוש קבוצות מקומיות, יניקאפי סוספור, אילק אישיקספור ופרוקרומספור, בעיר החוף אנטליה.
הקבוצה התחרתה בליגות הנמוכות בטורקיה בטרם עלה לסופר ליג בשנת 1982. התקופה הראשונה של הקבוצה בליגה העליונה נמשכה שנתיים, כשבתום עונת ירדה הקבוצה בחזרה לליגה השנייה.
בעונה שלאחר מכן עלתה בשנית לליגה הראשונה, אך ירדה בחזרה בתום העונה.
הקבוצה התחרתה בליגה השנייה עד סוף עונת , אז ניצח 2–3 את איסטמבולספור לאחר הארכה בגמר של פלייאוף הקידום לליגה הבכירה.
התקופה הארוכה ביותר של הקבוצה בליגה העליונה נמשכה עד שנת 2002, ובמהלכה התחרה בגביע האינטרטוטו פעמיים, ובגביע אופ"א פעם אחת.
הקבוצה העפילה לגמר הגביע הטורקי בשנת 2000, אך הפסידה 3–5 לאחר הארכה לגלאטסראיי.
אנטליהספור התחרתה בגביע אופ"א בעונת .
הקבוצה ניצחה את ורדר ברמן 0-2 בחוץ, אבל במשחק השני הוא הפסידה 0–6. הקבוצה ירדה בסוף עונת לליגה השנייה, לאחר שסיימה בנקודה אחת מתחת לקו האדום.
הקבוצה עלתה חזרה לסופר ליג בעונת , לאחר שסיים במקום השני בליגה השנייה.
בשנה שלאחר מכן ירדה הקבוצה בחזרה לליגה השנייה, אך הצליחה לשוב לליגה הבכירה כעבור עונה.
הקבוצה סיימה במקום התשיעי בסוף עונת .
בעונת 2014/2015 סיימה הקבוצה במקום הרביעי בליגת המשנה, אך העפילה בחזרה לליגת העל לאחר עונה אחת בלבד, לאחר שניצחה במשחקי הפלייאוף את סמסונספור.
סמל המועדון כולל את האותיות: A (העיר אנטליה - Antalya) ו-S (ספור - spor, תספורט בשפה ההטורקית) בהתאמה.
בין האותיות מופיע "הצריח המחורץ", מינרט של מסגד עתיק מהתקופה הסלג'וקית ומסמליה של העיר אנטליה.
שלוש הצורות המלבניות באיור המינרט מסמלות את שלושת המועדונים שהתאחדו והקימו יחד את אנטליהספור.
מגרשה הביתי של הקבוצה עד 2015 היה אצטדיון אקדניז יוניברסיטי, והייתה לו תכולה של 7,083 מושבים.
בשנת 2013 החלה אנטליהספור בבנייתו של אצטדיון חדש, אצטדיון ניו אנטליה שבו 32,539 מושבים.
האצטדיון נפתח ב-25 באוקטובר 2015.
TFF הליגה הראשונה (ליגת המשנה):
עונה סיבוב מדינה מועדון בית חוץ סיכום 1996 שלב הבתיםפ.צ.
בזל2–5 מקום 3אטקה מינסק3–0רוטור וולגוגרד2–1שחטאר דונצק0–11997 שלב הבתיםצליה1–1 מקום 4מכבי חיפה0–2לוקומוטיב ניז'ני נובגורוד0–1פרולטר זרניאנין1–0
עונה סיבוב מדינה מועדון בית חוץ סיכום 1 קפז 5–0 2–0 style="text-align:center;"| 7–0 2 ורדר ברמן 0–6 2–0 style="text-align:center;"| 2–6
אנטמן הוא סרט גיבורי-על אמריקאי בלייב אקשן מ-2015, ובהפקה מבית אולפני מארוול.
הסרט בוים על ידי פייטון ריד, ונכתב על ידי אדגר רייט, ג'ו קורניש, אדם מקיי ופול ראד.
הסרט מבוסס על קומיקס בשם "איש הנמלה" של חברת מארוול קומיקס, ומהווה חלק מהיקום הקולנועי של מארוול, כשהוא מסיים את השלב השני בו.
האנק פים היה חייל סודי בסוכנות הביון "S.H.I.E.L.D" תחת השם "איש הנמלה" ("אנטמן"), ולו היה חליפה שהמציא שיכלה לשנות את גודלו לממדי חרק, לזכות בכוח על-אנושי במצב זה ולשלוט בנמלים, בעזרת טכנולוגיה מתקדמת לה העניק את השם "חלקיקי פים".
רעייתו של פים, ג'אנט, הצטרפה אליו תחת הכינוי "הצרעה", ומצאה את מותה לכאורה באחד ממבצעיהם.
מותה של ג'אנט הוביל לפרישתו של פים מחייו כגיבור-על, ולהקמת חברת מחקר עצמאית.
בשנת 1989, גילה פים כי "S.H.I.E.L.D" מעוניינים להשתמש בטכנולוגיה שלו, ובשל כך הוא הציג את התפטרותו מהסוכנות בפני האוורד סטארק, פגי קרטר והסוכן מיטשל קרסון, ולקח עמו כל תיעוד לטכנולוגיה אותה המציא.
שנים אחר כך, פים פורש מחברת המחקר שלו, ומעניק את השליטה בה לבן חסותו, דארן קרוס, שמתחיל בניסיונות לשחזר את טכנולוגיית החלקיקים, על מנת לשווק אותה לארגונים צבאיים.
קרוס מעניק לפרויקט את השם "יילוג'אקט", ומציג אותו בפני פים, שמזדעזע ומזהיר אותו מנפילת הטכנולוגיה לידיים הלא נכונות.
בינתיים, פורץ בשם סקוט לאנג משתחרר מהכלא לאחר שסיים לרצות את תקופת מאסרו, ומחליט לפתוח בחיים חדשים, יחד עם שותפו לשעבר לתא לואיס.
אף על פי התקוות שתלה בעצמו, לאנג לא מצליח בחייו החדשים, כאשר אינו מוצא עבודה ולא מורשה על ידי רעייתו לשעבר מגי ובן הזוג שלה פקסטון לבקר את בתו, קאסי, זאת עד שיתחיל לשלם מזונות, דבר שאינו יכול לעשות.
לאנג הנואש מחליט לחזור לעולם הפשע, ובייעוצו של לואיס הוא פורץ לבית של עשיר אלמוני, אך מגלה כי אין בו דבר, פרט לחליפה מוזרה, אותה הוא לוקח לעצמו.
לאנג עוטה את החליפה, ומגלה כי היא מסוגלת לכווץ את גודל גופו.
המום מהתגלית, לאנג פורץ לבית האלמוני פעם נוספת, ומחזיר את החליפה לבעליה, אך ביציאתו נתפס על ידי המשטרה.
בתא המעצר, לאנג זוכה לביקור מהאנק פים, שמבטיח להבריח אותו מהכלא ולהעניק לו חיים טובים יותר, בתנאי שיבצע עבורו עבודה.
פים לוקח את לאנג לביתו, ושם מספר לו על תוכניתו - לפרוץ למעבדתו השמורה של קרוס ולהשמיד את פרויקט יילוג'אקט, שמא תגיע לארגונים דוגמת "הידרה".
פים משתף בתוכנית את בתו הופ ואן דיין, לאחר שהצליחה לזכות באמונו של קרוס והפכה לאחת הקרובות אליו.
פים וואן דיין מאמנים את לאנג ומלמדים אותו את יכולותיו, ולאחר שהם רואים בו מוכן, הם שולחים אותו למשימתו הראשונה - גנבת נשק פרי יצירתו של האוורד סטארק ממחסן סודי.
בהגיעו לאזור אליו נשלח, המחסן נגלה כבסיס הנוקמים, ולאנג נאלץ להתמודד עם סם וילסון/פלקון ששמר על המקום.
לאחר קרב קצר, לאנג מביס את פלקון, ומצליח להשיג את הנשק.
בשל נחיתות מספרית, לאנג מזעיק לעזרה את לואיס, המביא איתו שניים מחבריו, דייב וקורט.
בעזרתם, לאנג פורץ למעבדתו של קרוס ובסיוע הנמלים מטמין במעבדה חומרי נפץ, והוא מגיע למיקום היילוג'אקט, אך נתפס, ונכלא בתוך מכל זכוכית.
לפתע, נציגי הידרה ששהו במקום גונבים את היילוג'אקט, וקרוס הורג את הנציגים, מחזיר לעצמו את היילוג'אקט ובורח במטוסו הפרטי, כשלאנג המשוחרר בעקבותיו.
קרוס רואה מבעד למסוקו את מטעני הנפץ של לאנג מפוצצים את חברת פים טק, ובזעמו לובש את חליפת היילוג'אקט ומתעמת עם לאנג.
לאחר קרב קצר, לאנג מרסק את המטוס לאדמה, לרוע מזלו בסמוך לבית בתו, הנלקחת כבת ערובה.
לאנג תוקף את קרוס, והשנים נאבקים בחדר הילדים של קאסי.
לאנג מחליט להקריב את עצמו, וחודר לתוך היילוג'אקט כדי להשמידו, בכך שהוא מאיץ את תהליך הכיווץ של חליפתו לכדי מצב התכווצות תמידית וכניסה לעולם תת-מולקולרי.
לאנג מצליח בתוכניתו, והיילוג'אקט מתפוצץ כשכן אף קרוס מוצא את מותו.
עם זאת, לאנג נשאר כלוא בתור המצב התת-מולקולרי.
לאחר מחשבות עמוקות על חייו, לאנג מנסה כמה דרכים ליציאה ממצב ההתכווצות תמידית, ובאורח פלא מצליח בכך.
בתום האירועים, לאנג נפגש עם פים, המראה התפעלות ממעשיו של לאנג.
פים תוהה אם לאנג ראה דבר מיוחד בזמן שהיה בהתכווצות תמידית, אך לאנג אומר כי זיכרונותיו מעורפלים.
בתום הפגישה, לאנג יוצא לרכבו בליווי ואן דיין, והשניים מתנשקים.
כאשר פים מגלה את הדבר, הוא לא עולה יפה בעיניו.
ואן דיין נכנסת בחזרה לתוך הבית, ופים מציג בפניה חליפה משודרגת של הצרעה, ומעניק לה אותה.
באותו הערב, לואיס מפעיל את קשריו, ומודיע ללאנג כי וילסון מעוניין לצרפו לנוקמים.
בסצנה שאחרי הכתוביות, נראים קפטן אמריקה ופלקון כשהם משוחחים לגבי מציאתו של חייל החורף במקום נטוש.
וילסון שואל את רוג'רס האם ליצור קשר עם טוני סטארק, ולאחר שרוג'רס טוען כי הם אינם יכולים בשל "ההסכמים", וילסון אומר כי הוא מכיר מישהו שיעזור.
פול ראד - סקוט לאנג/איש הנמלה/האיש הענק: פורץ ידוע לשמצה החוזר למוטב וזוכה לחליפה מיוחדת המאפשרת לו להתכווץ או לגדול בקנה מידה ולתקשר עם נמלים.
מייקל דאגלס - האנק פים: בעלה של ג'אנט ואן דיין ואביה של הופ ואן דיין, פיזיקאי וחוקר חרקים העומד מאחורי טכנולוגיית "חלקיקי פים" המאפשרת כיווץ גוף ותקשורת עם נמלים, מייסד חברת "פים טכנולוגיות" וסוכן לשעבר בארגון הביון "S.H.I.E.L.D." אשר שימש כ"איש הנמלה" המקורי ומהווה למנטור עבור לאנג.
אוונג'לין לילי - הופ ואן דיין: ביתם של האנק פים וג'אנט ואן דיין, אשת עסקים הזוכה לחליפה מיוחדת, אשר במקור הייתה שייכת לאימה, המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות.
קורי סטול - דארן קרוס: יו"ר ומנכ"ל חברת "פים טכנולוגיות" השואף לשחזר את טכנולוגיית "חלקיקי פים" ולשווקה לארגון "הידרה".
מייקל פניה - לואיס: חברו הטוב ביותר של לאנג, שותפו לשעבר לתא בכלא וחבר בצוותו.
ג'ודי גריר - מגי: גרושתו של לאנג.
בובי קנאבלי - פקסטון: קצין משטרה, בן הזוג של מגי.
קליפורד ג'וזף הריס ג'וניור - דייב: חברו של לואיס.
דייוויד דסטמלצ'יאן - קורט: חברו של לואיס.
אנתוני מאקי - סם וילסון/פלקון: חבר בצוות גיבורי-העל "הנוקמים".
אבי ריידר פורטסון גילמה את דמותה של קאסי, ביתם המשותפת של מגי וסקוט.
ג'ון סלאטרי והיילי אטוול הופיעו בקמע כהאוורד סטארק ופגי קרטר, בהתאמה.
גם סטן לי הופיע בקמע, כמוזג בבר.
כריס אוונס וסבסטיאן סטן הופיעו גם הם בקמע, בסצנה שלאחר הכתוביות, כסטיב רוג'רס/קפטן אמריקה ובאקי ברנס/חייל החורף, בהתאמה.
פיתוח הסרט החל עוד בשנות ה-80, כאשר סטן לי דחף בפני "New World Entertainment", חברת האם של מארוול קומיקס בזמנו, ליצור סרט אודות דמותו של איש הנמלה.
בשנת 2000, נפגש הווארד סטרן עם ראשי אולפני מארוול, מתוך כוונה לרכוש את הזכויות להפקת סרט אודות איש הנמלה.
הפגישה עם סטרן כשלה, ובמאי של אותה השנה מארוול הכריזו כי הם מכרו את זכויות הפקת הסרט לחברת "Artisan Entertainment".
מאז המכירה לא הוכרזו פרטים בדבר הפקת הסרט, עד שבשנת 2003 אדגר רייט וג'ו קורניש שלחו ל-Artisan Entertainment טיוטת תסריט, אך הם דחו אותה, מכיוון שהיא לא הייתה כתובה בסגנון אותו הם רצו להפיק.
שנה לאחר מכן, ב-2004, Artisan Entertainment ויתרו על זכויות הסרט, והחזירו אותן לאולפני מארוול, ובאפריל 2006 שכרו אלו את רייט וקורניש לכתוב עבורם תקציב חדש, בתמיכה תקציבית של כ-$525,000,000.
בכנס קומיק-קון שנערך בשנת 2006, סיפר רייט כי הוא מעוניין לכלול בסרט גם את הנרי פים וגם את סקוט לאנג כאיש הנמלה, ולהביא את הסיפור של שניהם, מנקודות זמן מקבילות.
העבודה על התסריט נמשכה גם ב-2007 וגם ב-2008, כשבמשך כל הזמן נשאר אותו בסיס סיפור.
בפברואר 2010 רמז סטן לי כי הפקת הסרט מוכנה להתחיל, אך עוד באותו השבוע הדגיש רייט בריאיון לערוץ "E!" כי הפקת הסרט אינה עומדת להתחיל, וכי היא אף נמצאת בעיכוב, היות שאולפני מארוול העדיפו להתמקד בסרטים אחרים אודות דמויות מוכרות ופופולריות יותר.
עוד באותה שנה, במהלך כנס קומיק-קון, הדגיש רייט כי הוא אינו מעוניין שהסרט ייקח חלק ביקום הקולנועי של מארוול, וכי הוא רוצה שהוא יהיה סרט לעצמו.
במאי 2012 אמר קווין פייגי, יו"ר אולפני מארוול, כי "ההפקה קרובה מתמיד", וביולי של אותה שנה, כחלק מכנס קומיק-קון, סיפר רייט כי אף הופקו כמה קטעי מבחן, שהוקרנו בפני כמה קבוצות מצומצמות שארגנו האולפנים.
באוקטובר של אותה שנה, לאחר פיתוח ממושך, הכריזה חברת וולט דיסני, חברת האם של מארוול קומיקס, כי שם הסרט יהיה "Ant-Man", וכי הוא ייצא ב-6 בנובמבר 2015.
בינואר 2013, בניגוד למה שאמר רייט, פייגי ציין כי הסרט ייקח חלק ביקום הקולנועי של מארוול.
ארבעה חודשים לאחר מכן, במאי, פייגי אמר כי התסריט יצטרך לעבור שכתוב שיתאים אותו ליקום הקולנועי של מארוול, היות שזה נכתב עוד לפני 2008, כאשר הוא החל עם "איירון מן".
ביולי ציין רייט כי הפקת הסרט תידחה על מנת שהוא יוכל להשלים את של "סוף העולם", ומעט מאוחר יותר נקבעו תחילת צילומי הסרט לאמצע/סוף 2014, וליהוקיו לסוף 2013. בספטמבר הודיעה חברת וולט דיסני כי היא מקדימה את יציאת הסרט ל-31 ביולי 2015, במקום 6 בנובמבר.
ב-14 באוקטובר 2013 דווח כי השחקנים ג'וזף גורדון-לוויט ופול ראד נשקלים לגלם את דמותו של אנטמן, אך עוד ביום שלמחרת גורדון-לוויט דחה את השמועה, ואמר כי הוא לא ייקח חלק בסרט.
בסופו של דבר, ב-13 בינואר 2014, הוכרז כי פול ראד הוא השחקן שנבחר לגלם את דמותו של אנטמן, במקביל להכרזה כי מייקל דאגלס נבחר לגלם את דמותו של הנרי פים.
בהמשך, הוכרז כי גם מייקל פניה, אוונג'לין לילי וקורי סטול לוהקו לסרט.
ב-23 במאי 2014 הוכרז כי אדגר רייט פרש מהעבודה על הסרט, בשל חילוקי דעות בינו לבין אולפני מארוול אודות חזונו של הסרט.
חודש לאחר מכן, ביוני, הוכרז כי פייטון ריד ישמש כמחליפו של רייט, וכי אדם מקיי ישכתב את התסריט.
מאוחר יותר, ציין מקיי כי הוא שכתב את התסריט באופן ניכר, וכי פול ראד עזר לו בכך.
בנוסף, צוין כי אף על פי השכתוב הניכר, נשמר הבסיס אותו כתבו רייט וג'ו קורניש.
תחילת צילומי הסרט נקבעו ל-18 באוגוסט 2014, ואלו החלו בתאריך זה בסן פרנסיסקו.
בסוף ספטמבר הצילומים עברו למחוז פאייט שבג'ורג'יה.
בסופו של דבר, צילומי הסרט תמו בדצמבר.
כמו גם, יציאת הסרט הוקדמה ל-17 ביולי 2015.
בפברואר 2014 הוכרז כי סטיבן פריס הוא זה שיכתוב את הפסקול.
עם זאת, במאי של אותה שנה הוא עזב את הפרויקט.
בינואר 2015, כריסטוף בק נבחר לתפקיד.
הפסקול יצא ב-17 ביולי בעותק דיגיטלי, וב-7 באוגוסט בעותק פיזי.
אתר הסקירה "Rotten Tomatoes" העניק לסרט ציון של 80% עם ציון ממוצע של 6.8/10 בהתבסס על 227 ביקורות (181 "טריות" ו-46 "רקובות").
אתר הסקירה "Metacritic" העניק לסרט ציון של 64 עם ציון ממוצע של 8.1/10 בהתבסס על 43 ביקורות (27 חיוביות ו-16 שליליות).
באתר "CinemaScore" ניתן לסרט ציון "A+" ("מצוין"/"מעולה").
דורון פישלר מאתר "וואלה" ביקר את הסרט לחיוב, וכתב כי , אם כי מנגד גם הוסיף שהוא , וציין כי אם ואדגר רייט היה מביים את הסרט, הוא היה יכול להיות טוב יותר, אך חזר וציין כי גם בבימויו של פייטון ריד הסרט עדיין טוב.
דני לרנר מאתר "Nrg" ביקר גם הוא את הסרט לטובה, וכתב כי הוא .
אלון רוזנבלום מאתר "מולטיוורס" ביקר גם הוא את הסרט לטובה, וכתב כי הוא .
באוקטובר 2015, הכריזו אולפני מארוול כי המשך ייצא ב-6 ביולי 2018, וכי שמו יהיה "אנטמן והצרעה".
פייטון ריד צפוי לשוב למלאכת הבימוי.
כמו גם, פול ראד ישוב לגלם את דמותו של איש הנמלה ואוונג'לין לילי תשוב לגלם את דמותה של הופ ואן דיין.
אנטנה פַּרַבּוֹלִית היא אנטנה המשתמשת במחזיר פרבולי, משטח מעוקם עם חתך רוחבי בצורת פרבולה המכוונת את גלי הרדיו.
התצורה הנפוצה ביותר שלה בעלת צורה של צלחת ומכאן הכינוי הנפוץ "צלחת" (וגם באנגלית מכונה לעיתים Dish Antenna או Parabolic Dish).
היתרון הגדול ביותר של אנטנה פרבולית הוא היכולת שלה להשיג כיווניות (Directivity) מדויקת.
היא מרכזת אלומה צרה בכיוון מסוים, כמו הארת פנס, או לחלופין קולטת גלי רדיו מכוון מסוים עם עקום קרינה המציג שבח אנטנה גדול משמעותית באותו הכוון.
אנטנות פרבוליות מייצרות את האלומות הצרות ביותר מכל סוגי האנטנות.
כדי להשיג זאת חייבת האנטנה להיות גדולה בהרבה מאורך הגל ולכן משמשות בדרך כלל לתחומי התדרים הגבוהים של ספקטרום הרדיו, ב-UHF וגלי מיקרו (SHF) בהם אורכי הגל קטנים מספיק כדי שאנטנות בגודל "סביר" יהיו שמישות.
עקרון הפעולה של אנטנה פרבולית הוא שגלי רדיו מנקודת מקור במוקד קדמי שלפני הפרבולואיד המחזיר העשוי חומר מוליך, מוחזרים בצורת קרניים מקבילות, היוצרות גל מישורי לאורך ציר המחזיר.
לחלופין, גל מישורי המקביל לציר המחזיר ירוכז אל נקודת המוקד.
אנטנה פרבולית אופיינית מורכבת ממחזיר מתכתי עם אנטנה מזינה קטנה בחלקה הקדמי, בנקודת המוקד, המופנה כלפי המחזיר.
המחזיר בנוי כמישור מתכתי בצורת פרבולואיד חתוך בחתך שיוצר את קוטר האנטנה.
באנטנה משדרת, זרם בתדירות מסוימת משודר דרך האנטנה המזינה, המייצרת ממנו גלי רדיו.
גלי הרדיו משודרים אל עבר ה"צלחת" מהאנטנה המזינה ומוחזרים מהצלחת באופן שייצרו אלומה מקבילה.
באנטנה קולטת, גלי הרדיו הנכנסים, מוחזרים מהצלחת ומתרכזים באנטנה הקטנה שבמוקד, אשר ממירה אותם לזרם המועבר בכבל אל מקלט רדיו.
אנטנת מונופול (מכונה לפעמים: אנטנת מרקוני), הוא כינוי למשפחת אנטנות נפוצה, הבנויה ממוט ישר מוליך אשר בדרך כלל מונח בניצב למשטח גדול (יחסית לאורכי הגל), מוליך (כגון פני כדור הארץ) ונקרא בספרות "מישור הקרקע" .
צד אחד של כבל ההזנה מחובר לחלק התחתון של האנטנה, והצד השני מחובר למישור הקרקע, בדרך כלל כדור הארץ.
זאת בניגוד לאנטנת דיפול, אשר מכילה שני מוטות זהים מוליכים, כאשר הסיגנל ממשדר עובר בין שני חצאי האנטנה.
אנטנת מונופול פועלת כמכשיר תהודה, כאשר המוט (מונופול) מתפקד כמהוד עבור גלי רדיו, המתנודד עם גלים עומדים של מתח וזרם לאורך ציר האנטנה.
לאור זאת, אורך האנטנה נקבע על ידי אורך הגל, שעבורו היא משמשת.
כמו באנטנת דיפול, אנטנת מרקוני היא בעלת עקום קרינה כלל-כיווני.
כלומר, הוא מבטא קרינה בעוצמה אחידה בכל זווית סביב ציר האנטנה, אולם הקרינה משתנה כתלות בזווית ההגבהה, עם צניחה ל-0 בזנית של ציר האנטנה.
האנטנה מייצרת גלי רדיו בעלי קיטוב אנכי.
המונופול ניתן לתיאור (ראה איור) כדיפול, אשר החליפו את החלק התחתון שלו במישור קרקע, בזוויות ישרות לחצי הנותר.
אם המישור גדול דיו, הגלים המוחזרים מהמישור, שנוצרו על ידי החלק העליון, יראו כאילו הגיעו מאנטנה מדומה זהה לחלק השני של הדיפול, וכך נוצר עקום קרינה של דיפול.
לכן, עקום קרינה של מונופול, עם מישור מוליך אידיאלי אין סופי, זהה לחלק העליון של דיפול, עם קרינה מקסימלית בכיוון מאוזן, בניצב לאנטנה.
עקב העובדה שהוא קורן רק למרחב שמעל המישור, שהוא חצי המרחב של אנטנת דיפול, למונופול יהיה שבח אנטנה כפול (או גדול ב-3 dB) מדיפול זהה.
מכיוון של"דיפול חצי אורך גל" שבח אנטנה של 2.19dBi והתנגדות קרינה של 73 אוהם, "מונופול רבע אורך גל", הנפוץ שהאנטנות המונופול, יהיה בעל שבח אנטנה של:
והתנגדות קרינה של 36.8 אוהם, מעל מישור קרקע "טוב".
הנטייה של מישורי קרקע קטנים, או של בעלי מוליכות פחות טובה, היא להטות את כוון העוצמה המקסימלית מעלה לזוויות גבוהות יותר ביחס למישור.
אנטלייפטה (בליטאית: Antalieptė; ביידיש: אנטאליאפט) היא עיירה קטנה השוכנת על גדות נהר השוונטוי במחוז משנה זרסאי שבמחוז אוטנה במזרח ליטא.
קיים בה מנזר רוסי גדול שסיפק פרנסה לפני מלחמת העולם הראשונה לרבים מתושביה היהודיים של העיירה.
עד מלחמת העולם הראשונה התקיימה בעיירה קהילה של כ-80 משפחות יהודיות ובסך הכל כ-400 נפשות.
בשנים שלאחר המלחמה היגרו רוב יהודי העיירה לארצות הברית, דרום אפריקה ואורוגוואי.
כמה מרבני העיירה התפרסמו ובהם הרב שלמה זלמן טוביה מרקוביץ בנו של ר' משה מרקוביץ מחבר "שם הגדולים השלישי", הוא ובנו וגם רבה האחרון של העיירה הרב יהודה לוין, נרצחו בשואה.
הגרמנים כבשו את העיירה ב-26 ביוני 1941. ליטאים חברי "איגוד הקלעים" ארגנו את ההתעללות ביהודים שנמשכה בחודשי הקיץ, עד סוף אוגוסט, אז הובלו יהודי העיירה ליער פאז'יים ונרצחו בירי ב-26 באוגוסט יחד עם יהודי זרסאי והסביבה.
אנטנה חכמה , וגם אנטנה אדפטיבית או מסתגלת (Adaptive Array Antenna או פשוט Adaptive Antenna) ולפעמים גם MIMO, היא אנטנת מערך מופע עם אלגוריתם עיבוד אותות המשמש לזהות חתימת סיגנל מרחבית כגון כיוון ההגעה (DOA) של הסיגנל, וניתן להשתמש בו כדי לחשב וקטורי עיצוב אלומה, לעקוב ולאתר את האנטנה במטרה.
אין לבלבל בין אנטנה חכמה לבין אנטנה ניתנת לעריכה (reconfigurable antenna), אשר לה יכולות דומות, אבל מורכבת מאלמנט יחיד ולא אנטנת מערך מופע.
טכניקות אנטנה חכמה משמשות בעיקר בעיבוד אותות אקוסטי, מכ"ם סריקה ועקיבה, רדיו-אסטרונומיה ורדיו-טלסקופים, ובעיקר במערכות סלולריות כמו W-CDMA, UMTS ו LTE.
לאנטנה חכמה שני תפקודים עיקריים: הערכת DOA ועיצוב אלומה.
אנטנת טלאי היא סוג של אנטנת רדיו, אשר צורתה אינה בולטת מבחינה ויזואלית, והיא ניתנת להתקנה על משטח שטוח.
האנטנה מורכבת מיריעה ריבועית שטוחה או "טלאי" ממתכת, המורכב על יריעת מתכת גדולה יותר המשמשת כ"מישור הקרקע".
הן הסוג המקורי של אנטנה מיקרו-רצועה (microstrip antenna) שתוארה על ידי Howell ב-1972; שני לוחות המתכת יוצרים יחד קו תמסורת בתהודה (resonance) עם אורך גל של חצי מאורך הגל המשודר\נקלט.
מנגנון הקרינה נובע מקיטועים בקצוות החתוכים של רצועות קו התמסורת.
הקרינה בקצוות גורמת לאנטנה לפעול באופן חשמלי כאילו הייתה גדולה יותר מבחינת הממדים הפיזיים, כך שעל-מנת שהאנטנה תהיה בתהודה, נעשה שימוש בקו תמסורת מעט קצר יותר מאשר מחצית אורך הגל של התדר.
וריאציה של אנטנת טלאי נמצאת בשימוש נפוץ בטלפונים ניידים היא אנטנת טלאי מקוצרת (shorted patch antenna), או planar inverted-F antenna (ראשי תיבות :PIFA).
באנטנה זו, בפינה אחת של הטלאי (או לפעמים בקצה אחד) יש קירקוע בעזרת סיכה.
הסרט מהווה את הסרט העשרים במספר של היקום הקולנועי של מארוול והוא חלק מהשלב השלישי של היקום, כשלפניו יצא הסרט "הנוקמים: מלחמת האינסוף", ולאחריו ייצא הסרט "קפטן מארוול".
לאחר יציאת הסרט "אנטמן" לאקרנים, פורסם כי אולפני מארוול התחילו במשא ומתן על כתיבת המשך לסרט.
צילומי הסרט החלו בשנת 2017 באולפני פיינווד ובעיירת פייט קאונטי שבג'ורג'יה.
הבכורה העולמית של הסרט נערכה ב-25 ביוני 2018 בתיאטרון אל קפיטן בהוליווד.
בשנת 1987 ג'אנט ואן דיין מתכווצת בין המולקולות של טיל גרעיני סובייטי ומצליחה להשבית אותו אך נלכדת ב"ממלכת הקוואנטים" המיקרוסקופית.
לאחר אירוע זה, האנק פים אשר פעל לצד ג'אנט כאנטמן מגדל את בתם הופ מתוך הנחה שג'אנט מתה.
שנים מאוחר יותר, באנטמן הראשון, הפורץ לשעבר סקוט לאנג מצליח למצוא דרך להיכנס ולצאת מממלכת הקוואנטים.
פים והופ מתחילים לעבוד על חזרה של פעולה זאת, מתוך אמונה שהם עשויים למצוא את ג'אנט בחיים.
לאנג והופ ממשיכים את מערכת היחסים הרומנטית שלהם שהחלה בסוף הסרט הראשון עד שלאנג נחלץ לעזרתו של קפטן אמריקה בעקבות אירועי "מלחמת האזרחים" על רקע סכסוך הנוקמים בהסכמי סוקוביה.
בעקבות פעולה זו, לאנג נלקח למעצר בית אחרי שיצא ממאסרו בבית הכלא "הרפסודה".
בעקבות זאת, פים והופ מנתקים קשר עמו ויורדים למחתרת.
כשנתיים לאחר מכן, פים והופ מצליחים לפתוח מנהרה לתוככי ממלכת הקוואנטים ואילו לאנג מקבל הודעה מג'אנט עצמה שהוא קשור אליה באופן קוואנטי בעקבות כניסתו לממלכת הקוואנטים בסרט הראשון.
למרות שנותרו עבורו מספר ימים לסיום מעצר הבית שלו, לאנג מחליט להתקשר לפים והופ חוטפת אותו אך לא לפני שהיא מותירה אחריה נמלת ענק ש"תוכנתה" לחקות את פעילות היומיום של סקוט לאנג, כדי למנוע חשד מצד סוכן ה-FBI ג'ימי וו שמפקח על מעצר הבית של לאנג.
פים והופ רואים בהודעה של ג'אנט כאישור לכך שהיא עודנה חיה.
אז הם יוצרים יחד מנהרה יציבה כדי שיוכלו לקחת כלי רכב לתוך ממלכת הקוואנטים ולהחזיר את ג'אנט.
הופ יוצאת לקנות חלק שחיוני להפעלת המנהרה מצד סוחר הנשק סאני בורץ', אולם בורץ' עולה על הפוטנציאל הכלכלי שעשוי להינתן לו ממחקרם של הופ ופים והוא מתמרן את הופ.
לאחר שגילתה זאת, הופ הופכת לצרעה ונלחמת בבורץ' ובאנשיו עד לרגע שהיא מותקפת בידי אישה רעולת פנים בעלת מבנה מולקולרי לא יציב, הנותן לה יכולת לעבור דרך קירות וחפצים מוצקים.
לאנג מנסה לסייע לה להיאבק ב"רוח הרפאים" הזאת אך היא נמלטת עם מעבדתו המתכווצת של פים.
בעקבות הופעתה של "רוח הרפאים", פים נאלץ לבקר את שותפו לשעבר ביל פוסטר שעבד עמו לפני שנים רבות על פרויקט הנקרא "גוליית" שהצליח להגדיל את פוסטר לגובה הנישא ל-6 מטרים.
פוסטר מסכים לסייע להם למצוא את המעבדה וכאשר הם מאתרים אותה רוח הרפאים מביסה את פים, לאנג ואת הופ ולוכדת אותם.
כשהם מגיעים למקום המסתור שלה היא מתגלה כאווה סטאר שאביה אליאס שהיה שותף נוסף של פים, הרג את עצמו ואת אשתו בטעות במהלך ניסוי קוואנטים שגרם להתפתחות כוחותיה של אווה שמיד הפכו לבלתי-יציבים.
פוסטר מסביר שהוא עזר לאווה וגידל אותה תחת חסותו ומנסה לעזור לה להחזיר את עצמה למצב נורמלי, בעזרת שאיבת אנרגיה קוואנטית מג'אנט, שספגה הרבה ממנה במהלך 30 השנים בהן הייתה כלואה בממלכת הקוואנטים.
מתוך אמונה שזה עלול להרוג את ג'אנט, האנק מסרב בתוקף לעזור להם לעשות זאת לפני שהחבורה נמלטת.
הם פותחים גרסה יציבה יותר של המנהרה הפעם ופים והופ מצליחים ליצור קשר עם ג'אנט שמעניקה להם את מיקומה המדויק בממלכת הקוואנטים כדי שיימצאו אותה אך היא מזהירה שיש ברשותם רק שעתיים לפני שהטבע הבלתי-יציב של הממלכה יפריד ביניהם למשך מאות שנים.
בינתיים, בורץ' לומד על מיקום החבורה מצד לואיס, דייב וקורט שעובדים בחברת אבטחה פרטית הנקראת "אקס-קון" ובורץ' מודיע לאיש הקשר שלו ב-FBI ואווה שמצוטטת לשיחה שומעת גם על מיקום המעבדה.
לואיס מזהיר את לאנג שממהר לחזור לביתו לפני שהסוכן וו יכול לתפוס אותו.
הדבר גורם לפים והופ להיעצר בידי ה-FBI ואילו המעבדה נלקחת בידי אווה.
סקוט מצליח לשחרר את פים והופ והם מוצאים את המעבדה, בעוד סקוט והופ מסיחים את דעתה של אווה.
לאחר מכן, הופ וסקוט ממשיכים להסיח את דעתה של אווה בזמן שהאנק מצליח להיכנס לממלכת הקוואנטים ולחלץ את ג'אנט משם.
הצמד נכנס למאבק נוסף עם בורץ' ואנשיו, מה שמאפשר לאווה לפרוץ בחזרה למעבדה ולהתחיל בתוכניתה ובלקיחת האנרגיה של ג'אנט.
לואיס, דייב וקורט מגיעים לעזרתם של סקוט והשאר והם מצליחים לעצור את בורץ' ואנשיו כאשר לאנג והופ עוצרים בעד אווה אחרי קרב פיזי אינטנסיבי והרסני.
פים וג'אנט חוזרים בבטחה מתוך ממלכת הקוואנטים ואחרי תבוסתה של אווה, ג'אנט מעניקה מעט מאנרגיית החיים שלה לאווה מה שמתחיל לרפא אותה.
אחרי הקרב ואחרי שהצליחו במשימה, סקוט חוזר לביתו בזמן בדיוק כשוו החשדן משחרר אותו ממעצר הבית שלו שהסתיים.
אווה הולכת ביחד עם פוסטר להסתתר אך פים, סקוט, הופ וג'אנט מתכוונים לקצור אנרגיה מתוך ממלכת הקוואנטים כדי להמשיך לסייע לאווה ולתהליך הריפוי שלה ובזה הסרט מסתיים.
בסצנה של אמצע הקרדיטים, לאנג נכנס לממלכת הקוואנטים כדי להתחיל בקצירת האנרגיה למען אווה בזמן שהופ, ג'אנט ופים הופכים לאבק ומתים בעקבות ניצחונו של ת'אנוס על הנוקמים מה שגורם לסקוט להיתקע בתוך ממלכת הקוואנטים כמו ג'אנט.
בסצנה שאחרי הכתוביות, בזמן שכולם אינם בבית, הנמלה הענקית של קאסי מנגנת במערכת התופים של קאסי.
פול ראד - סקוט לאנג/איש הנמלה/האיש הענק: פורץ ידוע לשמצה החוזר למוטב וזוכה לחליפה מיוחדת המאפשרת לו להתכווץ או לגדול בקנה מידה בעזרת חלקיקי פים שמאפשרים לו להגדיל ולהקטין את המרחק בין האטומים ללא להחליש את חוזקו ואת מספר האטומים ומסוגל לתקשר עם נמלים.
אוונג'לין לילי - הופ ואן דיין/הצרעה: בתם של האנק פים וג'אנט ואן דיין, אשת עסקים הזוכה לחליפה מיוחדת, אשר במקור הייתה שייכת לאימה, המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות.
הבמאי פייטון ריד אמר כי הכותבים "מתרגשים מכך שהם מסוגלים עכשיו להראות אותה במלואה כדמות גיבורת העל שהיא, את הכוח שלה, איך היא נלחמת ומה העוולות החשובים לה שהיא רוצה לתקן, זה חלק מהכיף של הסרט".
מישל פייפר - ג'אנט ואן דיין: רעייתו של האנק פים ואימה של הופ ואן דיין, סוכנת בארגון "S.H.I.E.L.D." בעלת חליפה מיוחדת המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות, אשר במהלך אחת מפעולות לחימתה בפשע אבדה במרחב הקוונטום.
טיפ האריס - דייב: חברו של לאנג, חבר בצוותו.
דייוויד דסטמלצ'יאן - קורט: חברו של לאנג, חבר בצוותו.
רנדל פארק - ג'יימי וו: סוכן FBI הממונה על מניעת הפרות מעצר הבית של לאנג.
האנה ג'ון-קאמן - רוח: פושעת שזוכה ביכולת לעבור דרך חפצים מוצקים לאחר שנחשפה לעולם הקוונטי בילדותה.
בקומיקס, דמותו של "רוח" הוא זכר, אך מפיקי הסרט חשו שמין הדמות אינו רלוונטי, והרגישו שיהיה מעניין יותר ללהק אישה לתפקיד.
וולטון גוגינס - סוני בורץ': סוחר בשוק השחור בטכנולוגיה מתקדמת.
ממנו פים והופ השיגו את החלקים לבניית המנהרה הקוונטית.
לורנס פישבורן - ביל פוסטר/גוליית: סוכן לשעבר בארגון הביון "S.H.I.E.L.D".
היה חבר לפרויקט שנקרא: "גוליית" עם האנק פים.
אבי ריידר פורטסון - קאסי לאנג: בתו של סקוט לאנג/אנטמן.
שון קלייר - הסוכן סטולץ.
בתחילת נובמבר 2016, ריד אמר כי ההפקה של הסרט תעבור מ"שלב הכתיבה" ל "שלבי ההכנה" כבר באותו חודש, והוסיף כי "אנחנו מתחילים להיכנס אל כל עניין הפיתוח החזותי של הסרט".
ריד הוסיף כי הוא מבלה "הרבה זמן" עם שאר התסריטאים והבמאים של היקום הקולנועי, וכי הוא והתסריטאי הסרט רצו לשמור על "הפינה הקטנה שלנו של אנטמן ביקום שלנו, מפני שהסרט החדש מציג זווית שונה לגמרי, גם במונחים של מיהו סקוט לאנג, מיהו אנטמן: ...
הוא בחור רגיל למדי שבא במגע עם כוח מדהים.
אז אנחנו אוהבים את ההיבט הזה."
בפברואר 2017, דאגלס אישר כי הוא יחזור לתפקידו כהאנק פים.
בהקרנת הבכורה של שומרי הגלקסיה: חלק 2, דסטמלצ'יאן אישר שהוא יחזור לגלם את דמותו של קורט, וחודש לאחר מכן, האריס גם כן אישר את שובו כדייב.
במהלך מאי, אולפני מארוול נפגשו עם מספר שחקניות עבור גילום "תפקיד מפתח" בסרט ההמשך, ובעקבות כך, האנה ג'ון-קאמן לוהקה לתפקיד לא ידוע בתחילת יוני, ונחשף מאוחר יותר שהיא לוהקה לדמותה של רוח.
חודש לאחר מכן, רנדל פארק הצטרף לצוות השחקנים כג 'ימי וו, ווולטון גוגינס לוהק לתפקיד לא ידוע, שהתברר מאוחר יותר כסוני בורץ'.
צילומי הסרט העיקריים החלו ב-6 ביולי 2017 באולפני פיינווד ובעיירה פייט קאונטי שבג'ורג'יה, תחת הכותרת "Cherry Blue" ("דובדבן כחול").
הצילומים עתידים להימשך עד ה-30 בנובמבר 2017. עם תחילת שלב הצילומים, נודע כי רנדל פארק הצטרף לצוות השחקנים ולוהק לדמותו של ג'יימי וו, דמותו של סוכן S.H.I.E.L.D בכיר.
ביוני 2017, ריד אישר כי כריסטוף בק, שהלחין את הפסקול עבור הסרט הקודם, יחזור גם הפעם להלחין את הפסקול עבור הסרט הנוכחי.
הסרט "אנטמן והצרעה" יצא ב-6 ביולי 2018 בארצות הברית.
הסרט יצא לאקרנים בטכנולוגיית IMAX.
אמנות הקונספט הראשונית והטיזר טריילר של קדם ה-CGI הוצגו בכנס הקומיק-קון, סן דייגו 2017. ב-30 בינואר 2018, יצאו הטיזר טריילר והכרזה הראשונים עבור הסרט.
עם יציאתו, זכה הסרט לביקורות מצוינות מצד מבקרי קולנוע והקהל אשר שיבחו רבות את קטעי האקשן, האפקטים, העלילה, ההומור, המשחק בעיקר זה של אוונג'לין לילי.
הסרט קיבל ביקורות על כך שהסרט מתמקד יותר מדי בהומור, באקשן ובהופעתו של ראד, ולא בסיפור העלילה.
הסרט קיבל ביקורת על זהותם של הנבלים, שהוגדרו "פושרים" ונשכחים.
באתר IMDb זכה הסרט לציון של כ-7.1/10, בעוד באתר הביקורות העולמי Rotten Tomatoes זכה הסרט לציון של כ-88% "טרי".
קונצנזוס המבקרים של האתר כותב: "'אנטמן והצרעה', סרט גיבורי-על מואר וקליל יותר שמונע בידי הכריזמה חסרת המאמצים של פול ראד ואוונג'לין לילי, מציע מרענן חך חיוני ליקום הקולנועי של מארוול".
באתר IGN זכה הסרט לציון של כ-8.4/10 מצד המבקרים של האתר.
ארז דבורה, מבקר של אתר ynet, תיאר את הסרט כ"בידור קליל", בעוד נתנאל שלומוביץ' כתב בביקורתו ב"הארץ" ש"הרעיון המהפכני עבור מארוול, אשה שמניעה סיפור, התברר כמשתלם".
ב-Metacritic קיבל הסרט ציון מדורג של כ-70 מתוך 100 בהתבסס על כ-51 ביקורות, כשהאתר מציין כי הסרט קיבל "ביקורות חיוביות".
בסוף השבוע הראשון להקרנתו, הסרט הכניס כ-33,801,000 מיליון דולר ברחבי ארצות הברית בעוד כ-5 מיליון דולר וחצי מחוץ לארצות הברית ולבסוף הגיע להכנסה כוללת של כ-39 מיליון דולר לעומת תקציב של כ-162 מיליון דולר.
הבמאי פייטון ריד הכריז כי הוא מקווה לסרט שלישי של אנטמן אם אולפני מארוול יאשרו.
אנטמן והצרעה הופיעו בסרט הרביעי של הנוקמים שיצא לאקרנים במאי 2019.
בנובמבר 2019 אושר שפייטון ריד יחזור לביים את הסרט השלישי שמתוכנן לצאת בשנת 2022. באפריל 2020 ג'ף לובנס נשכר כדי לכתוב את התסריט
אנטלודונטיים (שם מדעי: Entelodontidae) היא משפחה של מכפילי פרסה שנכחדו, שנראו כמו חזירים גדולים.
הם חיו בתחילת האאוקן עד תחילת המיוקן לפני 16–37 מיליון שנה.
האנטלודונטיים חיו באמריקה הצפונית ואירואסיה הקדומים והיו גדולים מאוד.
הגדולים שבהם היו ה-פראנטלודון (Paraentelodon) והדיאודון (Daeodon) שהגיעו לגובה של 2.1 מטרים בכתפיים ושקלו מעל טון וחצי.
פיהם עוצב לאכילה של מגוון מזונות בדומה לחזירים המודרניים, אולם היו להם ניבים גדולים שהזכירו ניבי כלביים ונועדו לחתוך בשר.
היו להם רגליים קצרות ופרסות שסועות קטנות.
מעל עיניהם היו "יבלות" גדולות בדומה לחזירי היבלות המודרניים.
הגם שיכלו להרוג חיה בגודל של פרה, לא ברור אם הם היו טורפים פעילים או אוכלי נבלות.
אנטל קובאץ' (בהונגרית: Kovács Antal; נולד ב-28 במאי 1972) הוא ג'ודוקא עבר הונגרי אשר התחרה בקטגוריית המשקל עד 100 ק"ג.
קובאץ' השתתף ארבע פעמים במשחקים האולימפיים בשנים 1992, 1996, 2000 ו-2004. בברצלונה 1992, קובאץ' זכה במדליית הזהב בקטגוריית המשקל עד 95 ק"ג.
הוא התחיל בסיבוב השני שם ניצח את מויזס טורס האנגולי.
בשמינית הגמר הוא ניצח את דמיטרי סרגייב הרוסי, ברבע הגמר הוא ניצח את אאורליו מיגל הברזילאי ובחצי הגמר ניצח את תיאו מאייר ההולנדי בזכות ניקוד יוקו.
בגמר קובאץ' התמודד מול ריימונד סטיבנס הבריטי וניצח בניקוד יוקו לאחר תרגיל אוצ'י-מטה מוצלח.
באולימפיאדת אטלנטה 1996, קובאץ' סיים במקום החמישי לאחר שהפסיד בקרב על מדליית הארד לסטפן טרנו הצרפתי.
קובאץ' מחזיק בשתי מדליות מאליפויות העולם; מדליית זהב (1993) ומדליית כסף (2001).
באליפויות אירופה הוא זכה בשש מדליות.
במהלך הקריירה קובאץ' זכה בעשרות מדליות בטורנירים מהסבב העולמי וביניהן מדליות זהב מטורנירי פריז ומוסקבה היוקרתיים.
אנטמן והצרעה: קוונטומאניה הוא סרט גיבורי-על אמריקאי, המבוסס על דמויותיהם של סקוט לאנג / איש הנמלה והופ ואן דיין / הצרעה מאת סטן לי וג'ק קירבי.
הסרט מופק על ידי אולפני מארוול ומופץ על ידי חברת וולט דיסני, ומהווה סרט המשך לסרטים "אנטמן" ו"אנטמן והצרעה" וחלק מהיקום הקולנועי של מארוול.
את הסרט מביים הבמאי פייטון ריד עם תסריט מאת ג'ף לאבנס, ומככבים בו פול ראד ואוונג'לין לילי בדמויתיהם של סקוט לאנג והופ ואן דיין, לצדם של מייקל דאגלס, מישל פייפר, קתרין ניוטון וג'ונתן מג'ורס.
הסרט עלה לאקרנים בארצות הברית ב-17 בפברואר 2023, והוא פותח את השלב החמישי ביקום הקולנועי של מארוול.
בישראל, עלה הסרט לאקרנים ב-16 בפברואר 2023.
לאחר אירועי "סוף המשחק", סקוט לאנג הפך לסופר מצליח וחי באושר עם בת-זוגו, הופ ואן דיין.
בתו של לאנג, קאסי, שהפכה לאקטיביסטית, נעצרת בעוון פעולותיה ולאנג נאלץ לשחרר אותה בערבות.
בזמן ביקור אצל הוריה של הופ, האנק פים וג'נט ואן דיין, חושפת קאסי שהיא עבדה על מכשיר שביכולתו ליצור קשר עם הממלכה הקוונטית.
עם היוודע הדבר, ג'נט נבהלת ומנסה לכבות את המכשיר, אך ההודעה מתקבלת, וכתוצאה מכך נפתח שער המושך את חמישתם אל הממלכה הקוונטית.
בעוד לאנג ובתו נשבים על ידי תושבי המקום, אשר מורדים בשליטת העריץ, קאנג הכובש; נאלצים הופ, ג'נט והאנק לעשות את דרכם בחלקה השני של הממלכה על מנת לקבל תשובות.
הופ, ג'נט והאנק נפגשים עם לורד קרילר, בן בריתה לשעבר של ג'נט, שמגלה בפניהם שהדברים השתנו מאז שעזבה ושכעת הוא עובד עבור קאנג.
השלושה נאלצים להימלט ולגנוב את ספינתו.
במקביל, מספרת מנהיגת המורדים, ג'נטורה, ללאנג וקאסי כי ג'נט אחראית בעקיפין לעלייתו של קאנג לשלטון ולהשתלטותו על הממלכה הקווטנית, לאחר שעזרה לבנות מחדש את ליבת הכוח הרב-יקומית שלו לאחר ש"הוגלה".
המורדים מותקפים במהרה על ידי כוחותיו של קאנג בראשות רובוט בשם M.O.D.O.K, שמתגלה כדארן קרוס, לאחר שהצליח לשרוד את מותו לכאורה.
לאנג וקאסי נלקחים לקאנג, שדורש מלאנג לסייע לו להחזיר את ליבת הכוח שלו או שהוא יהרוג את קאסי.
לאנג נלקח למיקומו של ליבת הכוח, שם הוא מתכווץ וכמעט מאבד את דעתו, אך הגעתה בזמן של הופ מביאה לכך ששניהם משיגים את ליבת הכוח.
עם זאת, קאנג חוזר בו, לוכד את ג'נט ומשמיד את ספינתה בעוד האנק עליה.
עם זאת, האנק מחולץ על ידי נמליו, שגם נמשכו לממלכה הקוונטית, התפתחו במהירות והפכו לאינטליגנטיות יותר; ומסייע ללאנג והופ כשהם עושים את דרכם לקאנג.
קאסי, שעדיין כלואה, מצילה את ג'נטורה, והשתיים מתחילות את ההתקוממות נגד קאנג וצבאו.
במהלך הקרב, מצליחה קאסי לעורר את מצפונו של קרוס, שמסייע להן להילחם בקאנג במחיר חייו.
לאחר שג'נט מתקנת את ליבת הכוח, היא, האנק, הופ וקאסי קופצים מבעדו, אך קאנג תוקף את לאנג וכמעט מכניע אותו.
הופ שבה לעזרתו ומסייעת לו להרוס את ליבת הכוח ולדחוף את קאנג לתוכה, מה שגורם לו להימשך אל תהום הנשייה.
בכדור הארץ, קאסי פותחת מחדש את השער על מנת לאפשר ללאנג והופ לשוב הביתה.
בעוד לאנג שב בשמחה לחייו, הוא מתחיל להרהר על דבריו האחרונים של קאנג, לפיהם מותו של כל קאנג הוא התחלה מבשרת-רעות.
בסצנת אמצע הכתוביות, מקוננים משתנים רבים של קאנג על מותו של אחד משלהם, בעודם מתכננים את המרד הרב-יקומי שלהם.
בסצנה נוספת לאחר הכתוביות, מאתרים לוקי ו משתנה נוסף של קאנג הכובש בשם "ויקטור טיימלי" בשנות ה-20 של המאה ה-20.
פול ראד – סקוט לאנג / איש הנמלה, "נוקם" ופורץ ידוע לשמצה שחזר למוטב וזכה לחליפה מיוחדת המאפשרת לו להתכווץ או לגדול בקנה מידה בעזרת חלקיקי פים שמאפשרים לו להגדיל ולהקטין את המרחק בין האטומים ללא להחליש את חוזקו ואת מספר האטומים, ולתקשר עם נמלים.
אוונג'לין לילי – הופ ואן דיין / הצרעה, בתם של האנק פים וג'אנט ואן דיין, אשת עסקים שירשה מאביה חליפה מיוחדת אשר הייתה שייכת במקור לאמה, המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות.